62018CO0690_INF
Euroopa Kohtu (seitsmes koda) 6. mai 2021. aasta määrus –CLCV jt (Diiselmootori katkestusseade II)
(liidetud kohtuasjad C‑690/18–C‑692/18)
Eelotsusetaotlus – Euroopa Kohtu kodukorra artikkel 99 – Õigusaktide ühtlustamine – Määrus (EÜ) nr 715/2007 – Artikli 3 punkt 10 – Artikli 5 lõige 2 – Katkestusseade – Mootorsõidukid – Diiselmootor – Saasteainete heited – Mootori juhtplokki mõjutav programm – Tehnoloogiad ja strateegiad, mis võimaldavad piirata saasteainete heidete tekkimist
1.
Eelotsuse küsimused – Kohtupraktikas juba käsitletud küsimustega identsed küsimused – Kodukorra artikli 99 kohaldamine
(ELTL artikkel 267; Euroopa Kohtu kodukord, artikkel 99)
(vt punktid 58–60)
2.
Õigusaktide ühtlustamine – Mootorsõidukid – Väikeste sõiduautode ja kommertsveokite heited – Määrus nr 715/2007 – Katkestusseade – Konstruktsioonielement – Mõiste – Mootori juhtplokki integreeritud või seda mõjutav tarkvara – Saastekontrollisüsteemi toimimist ja selle tõhususe vähendamist mõjutav tarkvara – Hõlmamine
(Euroopa Parlamendi ja nõukogu määrus nr 715/2007, artikli 3 punkt 10)
(vt punkt 61 ja resolutsiooni punkt 1)
3.
Õigusaktide ühtlustamine – Mootorsõidukid – Väikeste sõiduautode ja kommertsveokite heited – Määrus nr 715/2007 – Katkestusseade – Heitekontrollisüsteem – Mõiste – Tehnoloogiad ja strateegiad, mis võimaldavad piirata saasteainete heidete tekkimist nii nende tekkimise ajal kui ka hiljem – Hõlmamine
(Euroopa Parlamendi ja nõukogu määrus nr 715/2007, artikli 3 punkt 10)
(vt punkt 61 ja resolutsiooni punkt 2)
4.
Õigusaktide ühtlustamine – Mootorsõidukid – Väikeste sõiduautode ja kommertsveokite heited – Määrus nr 715/2007 – Katkestusseade – Mõiste – Seade, mis tuvastab kõik tüübikinnitusmenetluste kulgemisega seotud parameetrid, selleks et parandada nende menetluste käigus saastekontrollisüsteemi toimivust – Hõlmamine – Paranemine, mida on võimalik pisteliselt märgata sõidukite tavapärase kasutamise tingimustes – Mõju puudumine
(Euroopa Parlamendi ja nõukogu määrus nr 715/2007, artikli 3 punkt 10)
(vt punkt 61 ja resolutsiooni punkt 3)
5.
Õigusaktide ühtlustamine – Mootorsõidukid – Väikeste sõiduautode ja kommertsveokite heited – Määrus nr 715/2007 – Tootjate kohustused seoses tüübikinnitusega – Keeld kasutada katkestusseadet, mis vähendab saastekontrollisüsteemi tulemuslikkust – Erandid – Mootori kaitse kahju või õnnetusjuhtumi eest ning sõiduki ohutu kasutamine – Ulatus – Seade, mis parandab tüübikinnitusmenetluste käigus saastekontrollisüsteemi toimivust – Seade, mis aitab vältida mootori vananemist või määrdumist – Välistamine
(Euroopa Parlamendi ja nõukogu määrus nr 715/2007, artikli 5 lõike 2 punkt a)
(vt punkt 61 ja resolutsiooni punkt 4)
Resolutsioon
1.
Euroopa Parlamendi ja nõukogu 20. juuni 2007. aasta määruse (EÜ) nr 715/2007, mis käsitleb mootorsõidukite tüübikinnitust seoses väikeste sõiduautode ja kommertsveokite (Euro 5 ja Euro 6) heitmetega ning sõidukite remondi- ja hooldusteabe kättesaadavust, artikli 3 punkti 10 tuleb tõlgendada nii, et mootori juhtplokki integreeritud või seda mõjutav tarkvara on „konstruktsioonielement“ selle sätte tähenduses, kui see mõjutab saastekontrollisüsteemi toimimist ja vähendab selle tõhusust.
2.
Määruse nr 715/2007 artikli 3 punkti 10 tuleb tõlgendada nii, et mõiste „saastekontrollisüsteem“ alla selle sätte tähenduses kuuluvad nii tehnoloogiad ja strateegia, mis vähendavad heitkoguseid hiljem, see tähendab pärast nende tekkimist, kui ka tehnoloogiad ja strateegia, mis sarnaselt EGR-süsteemiga vähendavad heitkoguseid alguses, see tähendab nende tekkimise ajal.
3.
Määruse nr 715/2007 artikli 3 punkti 10 tuleb tõlgendada nii, et „katkestusseade“ selle sätte tähenduses on seade, mis tuvastab kõik selles määruses ette nähtud tüübikinnitusmenetluste kulgemisega seotud parameetrid, selleks et parandada nende menetluste käigus saastekontrollisüsteemi toimivust ja seega saada sõidukile tüübikinnitus, isegi kui niisugust paranemist on võimalik pisteliselt märgata ka sõiduki tavapärase kasutamise tingimustes.
4.
Määruse nr 715/2007 artikli 5 lõike 2 punkti a tuleb tõlgendada nii, et selline katkestusseade, mis süstemaatiliselt parandab sõidukite saastekontrollisüsteemi tulemuslikkust tüübikinnitusmenetluses, selleks et järgida selles määruses kindlaks määratud heitkoguste piirväärtusi ja seega et saada nende sõidukite tüübikinnitus, ei või kuuluda selles sättes ette nähtud keelust kasutada selliseid seadmeid tehtud erandi alla, mis puudutab mootori kaitsmist kahju või õnnetusjuhtumi eest ning sõiduki ohutut kasutamist, isegi kui kõnealune katkestusseade aitab vältida mootori vananemist või määrdumist.